stanford-oval/wikipedia huggingface dataset:
ทะเลสาบคีวู

| ทะเลสาบคีวู |
| --- | --- |
ภาพถ่ายดาวเทียมของทะเลสาบคีวู ได้รับความอนุเคราะห์จาก NASA
ทะเลสาบคีวูแสดงแผนที่สาธารณรัฐประชาธิปไตยคองโกทะเลสาบคีวูแสดงแผนที่แอฟริกา
พิกัด: 2°0′S 29°0′E﻿ / ﻿2.000°S 29.000°E﻿ / -2.000; 29.000
ชนิด: Rift Valley lakes, meromictic, limnically active lake
แหล่งน้ำไหลออก: Ruzizi River
พื้นที่รับน้ำ: 2,700 ตารางกิโลเมตร (1,000 ตารางไมล์)
ประเทศในลุ่มน้ำ: รวันดา สาธารณรัฐประชาธิปไตยคองโก

ช่วงยาวที่สุด: 89 กิโลเมตร (55 ไมล์)
ช่วงกว้างที่สุด: 48 กิโลเมตร (30 ไมล์)
พื้นที่พื้นน้ำ: 2,700 ตารางกิโลเมตร (1,040 ตารางไมล์)
ความลึกโดยเฉลี่ย: 240 เมตร (787 ฟุต)
ความลึกสูงสุด: 480 เมตร (1,575 ฟุต)
ปริมาณน้ำ: 500 ลูกบาศก์กิโลเมตร (120 ลูกบาศก์ไมล์)
ความสูงของพื้นที่: 1,460 เมตร (4,790 ฟุต)

เกาะ: Idjwi
เมือง: Goma, Congo Bukavu, Congo Kibuye, Rwanda Cyangugu, Rwanda
ทะเลสาบคีวู
ทะเลสาบคีวู (อังกฤษ: Lake Kivu) เป็นทะเลสาบในทวีปแอฟริกา อยู่ทางตอนกลางของทวีป ระหว่างสาธารณรัฐประชาธิปไตยคองโกกับรวันดา ทางเหนือของทะเลสาบแทนกันยีกา และทางใต้ของทะเลสาบเอ็ดเวิร์ด ทะเลสาบมีเนื้อที่ 2,700 ตร.กม. (1,040 ตร.ไมล์) อยู่สูงจากระดับทะเลปานกลาง 1,460 เมตร (4,790 ฟุต) ทะเลสาบมีความลึกสูงสุด 480 ม. (1,575 ฟุต) เป็นทะเลสาบลึกเป็นอันดับ 8 ของโลก
ทะเลสาบมาราไกโบ

ทะเลสาบมาราไกโบ
ทะเลสาบมาราไกโบ (อังกฤษ: Lake Maracaibo) เป็นทะเลสาบอยู่ตอนบนของประเทศเวเนซุเอลา เป็นทะเลสาบที่ใหญที่สุดในทวีปอเมริกาใต้ มีเนื้อที่ 13,200 ตารางกิโลเมตร เป็นทะเลสาบที่มีทางออกสู่ทะเลทางตอนเหนือ มีเมืองที่สำคัญคือเมืองมาราไกโบ และในทะเลสาบเป็นแหล่งน้ำมันขนาดใหญ่ที่สุดของประเทศเวเนซุเอลาและทวีปอเมริกาใต้
ทรูแฟนเทเชีย

| --- | --- |

ประเภท: บริษัทจำกัด
ก่อนหน้า: ยูบีซี แฟนเทเชีย
ก่อตั้ง: พ.ศ. 2548
สำนักงานใหญ่: 86/1, 86/4 ถนนสุขุมวิท39 คลองตันเหนือ เขตวัฒนา กทม.10110
บุคลากรหลัก: อาจกิจ สุนทรวัฒน์   กรรมการผู้จัดการ   (2552-ปัจจุบัน) 
ผลิตภัณฑ์: เพลง ดนตรี ละครเวที คอนเสิร์ต รายการโทรทัศน์ ท่องเที่ยว
บริษัทแม่: ทรูวิชั่นส์
เว็บไซต์: http://afadmin.truelife.com   http://www.truemusic.com
ภาพโลโก้เดิม บริษัท "ยูบีซี แฟนเทเชีย" 
 (ระหว่าง พ.ศ. 2548 - ต้นปี พ.ศ. 2550)
บริษัท ทรู แฟนเทเชีย จำกัด (อังกฤษ: True Fantasia) เป็นบริษัทย่อยของบริษัททรูวิชั่นส์ มีหน้าที่ดูแลบริหารงานศิลปิน (Artist Management) จาก รายการ ทรู อะคาเดมี แฟนเทเชีย รองรับการสร้างผลงานในวงการบันเทิงทุกด้าน โดยผลงานส่วนใหญ่คือ มีหน้าที่เป็นค่ายเพลง ซึ่งผลิตงานทางด้านดนตรีของศิลปินอย่างต่อเนื่อง
ประวัติการก่อตั้ง และ บทบาทหน้าที่

บริษัท ทรู แฟนเทเชีย จำกัด (ชื่อเดิม : ยูบีซี แฟนเทเชีย) ได้ก่อตั้งขึ้นโดย บริษัททรูวิชั่นส์ (หรือยูบีซีในขณะนั้น) หลังจากประสบความสำเร็จอย่างสูง จาก รายการ ยูบีซี อะคาเดมี่ แฟนเทเชีย ฤดูกาลที่ 2  เมื่อปลายปี พ.ศ. 2548
เนื่องจากในฤดูกาลก่อนหน้า ได้ทำมีการสัญญาศิลปินจากรายการร่วมกับ บริษัท จีเอ็มเอ็ม แกรมมี่ จำกัด (มหาชน)
ในช่วงต้นของการเปิดตัวบริษัท เนื่องจากศิลปินทั้งหมดมาจากรายการเรียลลิตี้แข่งขันร้องเพลง บทบาทของบริษัทจึงเน้นการผลิตผลงานเพลง แต่เมื่อดำเนินธุรกิจไป 1 ปี ทำให้เริ่มเห็นภาพธุรกิจที่ชัดเจนมากขึ้น จึงได้ปรับเปลี่ยนบทบาทเป็น "บริษัทสำหรับบริหารศิลปิน (Artist Management)" มีบทบาทที่สำคัญ คือ การทำการตลาด โดยจุดเน้นอยู่ที่ความมีชื่อเสียงของศิลปิน ดูแลภาพลักษณ์ ขณะเดียวกันต้องสร้างโอกาสให้กับศิลปินอย่างต่อเนื่อง เช่น เป็นพรีเซ็นเตอร์ ผลงานเพลง แสดงคอนเสิร์ต ละครเพลง ธุรกิจท่องเที่ยว ซึ่งเป็นธุรกิจที่แตกขยายออกไป  สาเหตุที่สำคัญอีกประการหนึ่ง คือ ธุรกิจเพลงไม่สามารถพึ่งพาการจำหน่ายอัลบั้มเพลงอย่างเดียวได้ ดังนั้นจึงมีการตัดสินใจปรับบทบาท โดยศิลปินทั้งหมดจะเปรียบเสมือนทรัพย์สินมีมูลค่าของบริษัท ที่มีหน้าที่หลักตามแนวทางบริหารจัดการที่ได้กำหนดไว้
และในช่วงต้นปี พ.ศ. 2552 ได้มีการปรับเปลี่ยนการบริหารงานของบริษัท โดย กรรมการผู้จัดการคนแรก คือ คุณ "กิติกร เพ็ญโรจน์" ได้ลาออกจากตำแหน่งไป  ทรูวิชั่นส์ จึงได้มอบหมายให้ คุณ "อาจกิจ สุนทรวัฒน์"  อดีตผู้ดูแลธุรกิจมัลติมีเดียของบริษัท ทรู คอร์ปอเรชั่น ดูแลงานแทน และได้วางแผนนโยบายใหม่ เพื่อขยายตลาดศิลปินให้ก้าวไกลสู่สาธารณชนมากขึ้นกว่าเดิม โดยมีใจความสำคัญว่า
จะเน้นการทำเพลงซิงเกิลออกสู่ตลาดมากขึ้น โดยแฟนเพลงไม่ต้องรออัลบั้มเต็ม จำนวนเพลงตลอดปีจะมีประมาณ 50-60 เพลง และเน้นคุณภาพมากขึ้น โดยได้เชิญคนดนตรีระดับฝีมือดี ซึ่งได้แก่ ทีมเพลง จาก มิสเตอร์มิวสิก Music นำทีมโดย คุณ ชาตรี คงสุวรรณ, ทีมเพลงจาก เลิฟอีส นำทีมโดย คุณ บอย โกสิยพงษ์ และทีมเพลงอีกหนึ่งทีม นำทีมโดย คุณ ชมพู - สุทธิพงษ์ วัฒนจัง มานั่งแท่นเป็นโปรดิวเซอร์และทีมเบื้องหลังของค่าย ร่วมกันค้นหาความโดดเด่นในตัวของศิลปินแต่ละคน เพื่อสร้างผลงานที่ตรงตามความต้องการของตลาดแฟนเพลงมากที่สุด
ข้อมูลบุคลากร > ทำเนียบกรรมการผู้จัดการ

พ.ศ. 2548 - 2551 คุณ หนุ่ม - "กิติกร เพ็ญโรจน์" อดีตนักร้องของคีตา เรคคอร์ดส
พ.ศ. 2552 - ปัจจุบัน คุณ โอ๋ - "อาจกิจ สุนทรวัฒน์"  อดีตผู้ดูแลธุรกิจมัลติมีเดียของบริษัท ทรู คอร์ปอเรชั่น
ข้อมูลบุคลากร > ทีมโปรดิวเซอร์พิเศษ

ทีมเพลงจากสังกัด เลิฟอีส ดูแลงานโดย คุณ "บอย โกสิยพงษ์"
ทีมเพลงจากสังกัด มิสเตอร์มิวสิก ดูแลงานโดย คุณ "ชาตรี คงสุวรรณ"
ทีมเพลง คุณ "สุทธิพงษ์ วัฒนจัง" หรือ ชมพู ฟรุตตี้
ข้อมูลบุคลากร > รายชื่อศิลปินในสังกัด

หน้าหลัก: หมวดหมู่:ศิลปินสังกัดทรูแฟนเทเชีย
ผลงานเพลง

บทความหลัก: รายชื่อผลงานเพลงค่ายทรูแฟนเทเชีย
การผลิตผลงานเพลงออกสู่ตลาดอย่างต่อเนื่อง ถือเป็นหนึ่งในภาระหน้าที่หลักของ "ทรูแฟนเทเชีย" โดยได้มีการสร้างสรรค์ผลงานในรูปแบบของอัลบั้มซีดีเพลงและวีซีดีคาราโอเกะ ซึ่งในช่วงแรกจะเป็น "อัลบั้มเต็ม" โดยเฉลี่ย 10 เพลงต่ออัลบั้ม ต่อมาแทบทุกค่ายเพลงได้ประสบปัญหาการแพร่หลายของเทปผีซีดีเถื่อน และการดาวน์โหลดเพลงแบบผิดกฎหมายทางอินเทอร์เน็ต ทำให้มีการปรับเปลี่ยนแผนการจำหน่าย ดังนั้น ตั้งแต่ ปี พ.ศ. 2551 เป็นต้นมา อัลบั้มเพลงจะเป็นในรูปแบบของ "มินิอัลบั้ม" คือ จำนวนเพลงต่ออัลบั้มจะลดลงเหลือโดยเฉลี่ยประมาณ 6 เพลง ทั้งนี้จะมีจำหน่ายวีซีดีคาราโอเกะรวมอยู่ในชุดด้วย  แต่จะมีการยกเว้นในกรณีที่เป็น "อัลบั้มรวมรุ่น" และ "อัลบั้มรวมเพลงประกอบละครเวที"
ต่อมาในปี พ.ศ. 2552 หลังจากเปลี่ยนทีมผู้บริหารของบริษัท ได้มีการปรับเปลี่ยนแผนการตลาดใหม่อีกครั้ง โดยเน้นการทำเพลงเป็น "ซิงเกิล" ออกวางจำหน่ายทางเว็บไซต์ http://www.truemusic.com เก็บถาวร 2009-03-22 ที่ เวย์แบ็กแมชชีน เพื่อที่จะทำให้ศิลปินสามารถนำเสนอผลงานได้รวดเร็วยิ่งขึ้น โดยไม่จำเป็นต้องรอเป็นอัลบั้มเต็ม ซึ่งใช้ระยะเวลาในการผลิตนานและการลงทุนสูง เสี่ยงต่อสภาวะทางเศรษฐกิจในปัจจุบัน  อีกทั้งตอบสนองความสะดวกสบายของแฟนเพลงในยุคดิจิตอล และเมื่อซิงเกิลที่ปล่อยออกมามีมากเป็นจำนวนหนึ่ง ก็จะมีการรวมเป็นอัลบั้มเต็มออกจำหน่าย เช่น อัลบั้มรวมฮิต , อัลบั้มเต็มของแต่ละศิลปิน
ผลงานเพลง > รางวัลด้านผลงานเพลง

| ปี | ศิลปิน | รางวัล | งานประกาศรางวัล | ผลงานอัลบั้ม |
| --- | --- | --- | --- | --- |
| พ.ศ. 2550 | พัดชา เอนกอายุวัฒน์ | "ศิลปินหญิงยอดเยี่ยม" | แฮมเบอร์เกอร์ อวอร์ดส์ ครั้งที่ 5 | พัดชา เดอะมิราเคิลซิกซ์ |
| ปี | ศิลปิน | รางวัล | งานประกาศรางวัล | ผลงานอัลบั้ม |
| --- | --- | --- | --- | --- |
| พ.ศ. 2549 | พิษณุ นิ่มสกุล | "ศิลปินหน้าใหม่สุดฮิตแห่งปี" | เวอร์จิ้นฮิตซ์ อวอร์ดส์ 2006 | บอยทูเพลย์ |
| พ.ศ. 2549 | ศุภณัฐ เฉลิมชัยเจริญกิจ | "ศิลปินหน้าใหม่ยอดนิยม" | คมชัดลึก อวอร์ด ครั้งที่ 4 | โชว์อ๊อฟ |
| พ.ศ. 2549 | ศุภณัฐ เฉลิมชัยเจริญกิจ | "นักร้องยอดนิยม" | สุดสัปดาห์ ยังก์แอนด์สมาร์ทโหวต 2006 | โชว์อ๊อฟ |
| พ.ศ. 2550 | พัดชา เอนกอายุวัฒน์ | "ศิลปินหญิงสุดฮิตแห่งปี" | เวอร์จิ้นฮิตซ์ อวอร์ดส์ 2007 | พัดชา เดอะมิราเคิลซิกซ์ |
| พ.ศ. 2550 | เกียรติกมล ล่าทา | "ศิลปินหน้าใหม่สุดซี้ดแห่งปี" | ซี๊ด อวอร์ดส์ ครั้งที่ 3 | อะร็อกออนเอิร์ธ |
| พ.ศ. 2550 | เกียรติกมล ล่าทา | "นักร้องชายยอดนิยม" | คมชัดลึก อวอร์ด ครั้งที่ 5 | อะร็อกออนเอิร์ธ |
| พ.ศ. 2552 | ณัฎฐ์ ทิวไผ่งาม | "ศิลปินชายยอดนิยม" | แคส แม็กกาซีน อวอร์ดส์ 2009 | มี, มายดรีม, แอนด์มายโปรดิวเซอร์ |
| พ.ศ. 2552 | ศุภรดา เต็มปรีชา | "ศิลปินหญิงยอดนิยม" | แคส แม็กกาซีน อวอร์ดส์ 2009 | อินดีเพนเดนท์ |
| พ.ศ. 2552 | ภัทรภณ โตอุ่น | "ศิลปินหน้าใหม่ยอดนิยม" | แคส แม็กกาซีน อวอร์ดส์ 2009 | มี, มายดรีม, แอนด์มายโปรดิวเซอร์ |
| พ.ศ. 2552 | ศุภณัฐ เฉลิมชัยเจริญกิจ | "ศิลปินลูกทุ่งชาย ฮอท แห่งปี" | ทีวีอินไซด์ ฮอท อวอร์ดส์ 2009 | สุขโขสโมสร |
| พ.ศ. 2552 | พัดชา เอนกอายุวัฒน์ | "ศิลปินไทยหญิงยอดนิยม" |  แชนแนลวีไทยแลนด์ มิวสิกวิดีโอ อวอร์ดส์ 2009 | แฮนเดิลวิทแคร์ |
| พ.ศ. 2553 | ณัฐ ศักดาทร | "ศิลปินชาย ฮอท แห่งปี" | ทีวีอินไซด์ ฮอท อวอร์ดส์ 2010 |  |
| ปี | ชื่อเพลง | ศิลปิน | อัลบั้ม | รางวัล | งานประกาศรางวัล |
| --- | --- | --- | --- | --- | --- |
| พ.ศ. 2549 | "เจ้าชายของฉัน" | พัดชา เอนกอายุวัฒน์ (กลุ่มศิลปิน "พาวเวอร์ป๊อปเกิร์ลส์") | ภารกิจลับ...ภารกิจรัก | เพลงยอดนิยม ชาร์ตฮิตซ์ โฟร์ตี้ แบงค็อก | เวอร์จิ้นฮิตซ์ อวอร์ดส์ 2006 |
| พ.ศ. 2549 | "ซักเรื่องได้ไหม" | ธนกฤต พานิชวิทย์ | แพลม...แพลม | เพลงยอดนิยม ชาร์ตฮิตซ์ โฟร์ตี้ แบงค็อก | เวอร์จิ้นฮิตซ์ อวอร์ดส์ 2006 |
| พ.ศ. 2549 | "อยากบอกเธอเหลือเกิน" | พิษณุ นิ่มสกุล | บอยทูเพลย์ | เพลงยอดนิยม ชาร์ตฮิตซ์ โฟร์ตี้ แบงค็อก | เวอร์จิ้นฮิตซ์ อวอร์ดส์ 2006 |
| พ.ศ. 2549 | "Destiny" | ปองศักดิ์ รัตนพงษ์ และ พัดชา เอนกอายุวัฒน์ | ดรีมทีม | เพลงยอดนิยม ชาร์ตฮิตซ์ โฟร์ตี้ แบงค็อก | เวอร์จิ้นฮิตซ์ อวอร์ดส์ 2006 |
| พ.ศ. 2550 | "ช้าไปไหมเธอ" | พัดชา เอนกอายุวัฒน์ | พัดชา เดอะมิราเคิลซิกซ์ | เพลงยอดนิยม ชาร์ตฮิตซ์ โฟร์ตี้ แบงค็อก | เวอร์จิ้นฮิตซ์ อวอร์ดส์ 2007 |
| พ.ศ. 2550 | "ให้ใครมารักหน่อย" | เกียรติกมล ล่าทา | ตุ้ย อะร็อกออนเอิร์ธ | เพลงยอดนิยม ชาร์ตฮิตซ์ โฟร์ตี้ แบงค็อก | เวอร์จิ้นฮิตซ์ อวอร์ดส์ 2007 |
| พ.ศ. 2550 | "คิดมากไปใช่ไหม" | พิษณุ นิ่มสกุล | บอยสเตอร์ | เพลงยอดนิยม ชาร์ตฮิตซ์ โฟร์ตี้ แบงค็อก | เวอร์จิ้นฮิตซ์ อวอร์ดส์ 2007 |
เทศกาลดนตรีรวมรุ่น AF

พ.ศ. 2550 : เทศกาลดนตรี กรุงศรี AF Funtasia ณ ดรีมเวิลด์ (รวม AF1-4)
พ.ศ. 2551 : เทศกาลดนตรี กรุงศรี AF Funtasia ตอน Cooling The World ณ ซาฟารีเวิลด์ (รวม AF1-5)
พ.ศ. 2552 : เทศกาลดนตรี กรุงศรี AF Fans Festival ณ สนามกีฬาจุฬาลงกรณ์มหาวิทยาลัย (รวม AF1-6)
พ.ศ. 2554 : เทศกาลดนตรี กรุงศรี AF All Seasons ณ อิมแพ็ค อารีน่า เมืองทองธานี (รวม AF1-8)
ละครเวที

พ.ศ. 2550 : สมาร์ทเพิร์ส พรีเซนต์ส เอเอฟ เดอะมิวสิกัล ตอน เงิน เงิน เงิน ณ รอยัล พารากอน ฮอลล์ สยามพารากอน (รวม 12 รอบ)
พ.ศ. 2551 : กรุงศรี พรีเซนต์ส เอเอฟ เดอะมิวสิกัล ตอน โจโจ้ซัง ณ เอ็มเธียเตอร์ (รวม 19 รอบ)
พ.ศ. 2552 : เดอะ เลเจนด์ ออฟ เร่ขายฝัน เฉลียง เดอะ มิวสิคัล ณ เอ็มเธียเตอร์ (รวม 15 รอบ)
ทัวร์คอนเสิร์ต

พ.ศ. 2548 : ทัวร์คอนเสิร์ต ปฏิบัติการเร่ขายฝัน แคมปัสทัวร์ ทัวร์คอนเสิร์ต 24 สถาบันการศึกษา - กรุงเทพมหานคร และปริมณฑล (รวม AF2)
พ.ศ. 2549 : ทัวร์คอนเสิร์ต ดรีมทีม AF1+AF2 สคูลทัวร์ ทัวร์คอนเสิร์ต 20 สถาบันการศึกษา - กรุงเทพมหานคร และ ต่างจังหวัด (รวม AF1-2)
พ.ศ. 2550 : ทัวร์คอนเสิร์ต บอย ตุ้ย พัดชา เลตส์ เพลย์ คอนเสิร์ต จัดโดย ฮอนด้าคลิกเพลย์ - นครราชสีมา, เชียงใหม่, สุราษฎร์ธานี, อุดรธานี (บอย AF2, ตุ้ย AF3, พัดชา AF2 ร่วมด้วย ตูน AF3, บอย AF3)
พ.ศ. 2551 : ทัวร์คอนเสิร์ต เอเอฟ ออล ฟอร์ แฟน จัดโดย มารีฟรานส์ บอดี้ไลน์ - ทัวร์คอนเสิร์ต ณ ศูนย์การค้าชั้นนำ ทั่วประเทศ (รวมศิลปินสังกัด ทรู แฟนเทเชีย)
พ.ศ. 2552 : ทัวร์คอนเสิร์ต ทรูมิวสิกปาร์ตี้ ตอน ทรูมูฟดูฟรียกก๊วน ทัวร์คอนเสิร์ต ณ สถาบันการศึกษา และ ศูนย์การค้าชั้นนำ ทั่วประเทศ (รวมศิลปินสังกัด ทรู แฟนเทเชีย และ ศิลปินชื่อดังจากหลากหลายสังกัด)
กิจกรรมทัวร์กับนักล่าฝัน > โดยการบินไทย

| ปี | ไทย เอ็กคลูซีฟ ทริป วิธ เอเอฟ ตอน | ประเทศ | ศิลปินประจำแต่ละทัวร์ |
| --- | --- | --- | --- |
| พ.ศ. 2549 | "เอเอฟ ดรีมทีม ดรีมทัวร์ อิน เจแปน" | ประเทศญี่ปุ่น | รวมศิลปิน AF2 และ จีน AF1 , ซีแนม AF1 |
| พ.ศ. 2550 | "เอเอฟสาม สคูลบัส อิน โคเรีย" | ประเทศเกาหลีใต้ | รวมศิลปิน AF3 |
| พ.ศ. 2550 | "เอเอฟ เดอะ มิวสิกัล อิน ออสเตรเลีย" | ประเทศออสเตรเลีย | อ๊อฟ AF2 , พัดชา AF2 , บอย AF2 , เปรี้ยว AF2 ,  ว่าน AF2 , ตุ้ย AF3 , มิ้น AF3 , ซาร่า AF3 |
| พ.ศ. 2550 | "เอเอฟสี่ เอ็กตรีมอาร์มี่ อิน ปักกิ่ง" | ประเทศจีน | รวมศิลปิน AF4 |
| พ.ศ. 2551 | "เอเอฟ อิน เจแปน" | ประเทศญี่ปุ่น | ตุ้ย AF3  , นัท AF4 , ต้อล AF4 , มิวสิก AF4 , ลูกโป่ง AF4 , ตี๋ AF4 |
| พ.ศ. 2551 | "นัท ต้อล อิน ออสเตรเลีย" | ประเทศออสเตรเลีย | นัท AF4 , ต้อล AF4 |
| พ.ศ. 2551 | "เอเอฟ โรแมนซ์ อิน โรม" | ประเทศอิตาลี | อ๊อฟ AF2 , บอย AF2 , โจ AF2 , ว่าน AF2 , พะแพง AF4 ,  ตี๋ AF4 , แจ็ค AF4 , โจ้ AF4 |
| พ.ศ. 2551 | "เอเอฟห้า ว็อทส์ ดรีม เมย์ คัม ทรู อิน มาเก๊า แอนด์ ฮ่องกง" | เขตบริหารพิเศษมาเก๊า เขตบริหารพิเศษฮ่องกง | รวมศิลปิน AF5 |
| พ.ศ. 2552 | "เอเอฟ อิน เนปาล" | ประเทศเนปาล | ตุ้ย AF3  , ต้อล AF4 , มิวสิก AF4 , ตี๋ AF4 , นัท AF5 , ปั๊ม AF5 |
| พ.ศ. 2552 | "เอเอฟ อิน บริสเบน" | ประเทศออสเตรเลีย | รอน AF5 , ปั๊ม AF5 , กี๋ AF5 |
| พ.ศ. 2552 | "เอเอฟ อิน นิวซีแลนด์" | ประเทศนิวซีแลนด์ | นัท AF4 , ต้อล AF4 |
| พ.ศ. 2552 | "มัม แอนด์ มี อิน ออสโล" | ประเทศนอร์เวย์ | ตุ้ย AF3 |
| พ.ศ. 2552 | "เอเอฟ อิน โอซาก้า" | ประเทศญี่ปุ่น | มิวสิก AF4 , ตี๋ AF4, ปั๊ม AF5 , กี๋ AF5 |
| พ.ศ. 2552 | "คูล แบชเลอร์ส์' ปาร์ตี้ อิน กระบี่" | ประเทศไทย | บอย AF2 , ว่าน AF2 , ตุ้ย AF3 , นัท AF4 , ต้อล AF4 , มิวสิก AF4 , ตี๋ AF4 , นัท AF5 |
| พ.ศ. 2552 | "เอเอฟหก อิน โคเรีย" | ประเทศเกาหลีใต้ | รวมศิลปิน AF6 |
| พ.ศ. 2553 | "กรุงศรี เดอะ วินเนอร์ส์ โปรเจกต์ แอท เกาะช้าง" | ประเทศไทย | วิทย์ , อ๊อฟ-ศุภณัฐ , ตุ้ย , นัท , นัททิว , ซานิ |
| พ.ศ. 2553 | "เอเอฟเจ็ด อิน โคเรีย" | ประเทศเกาหลีใต้ | รวมศิลปิน AF7 |
กิจกรรมทัวร์กับนักล่าฝัน > จัดโดยบริษัทอื่น ๆ

| ปี | ชื่อทริป | ประเทศ | ศิลปินประจำแต่ละทัวร์ |
| --- | --- | --- | --- |
| พ.ศ. 2553 | "เจแปน ทริป วิท รอน (TG New flight to Haneda Airport )" | ประเทศญี่ปุ่น | รอน AF5 |
| พ.ศ. 2554 | "เมจิไพเกน พรีเซนท์ เอ็กคลูซีฟ ทริป วิธ เอเอฟ8 ทู สิงคโปร์ (TG)" | ประเทศสิงคโปร์ | รวมศิลปิน AF8 |
รายการโทรทัศน์

พ.ศ. 2549 - 2550 : รายการ เอ๊กซ์ซีน ทุกวันอาทิตย์ 22.20 - 23.00 น. ทางทรูวิชั่นส์ ช่องทรูอินไซด์
พ.ศ. 2550 - 2551 : รายการ คลิกคลับ ทุกวันอาทิตย์ 22.20 - 23.00 น. ทางทรูวิชั่นส์ ช่องทรูอินไซด์
พ.ศ. 2551 - 2552 : รายการ สบายโซน ทุกวันอาทิตย์ 22.20 - 23.00 น. ทางทรูวิชั่นส์ ช่องทรูอินไซด์
พ.ศ. 2552 - 2553 : รายการ โอโซนนิ่ง ทุกวันอาทิตย์ 22.20 - 23.00 น. ทางทรูวิชั่นส์ ช่องทรูอินไซด์
พ.ศ. 2553 - 2555 : รายการ โอโซนนิ่ง เฟรช ทุกวันอาทิตย์ 22.20 - 23.00 น. ทางทรูวิชั่นส์ ช่องทรูอินไซด์
พ.ศ. 2555 - ปัจจุบัน : รายการ เถลไถล ทุกวันเสาร์ 17.30 - 18.00 น. ทางทรูวิชั่นส์ ช่องทรูอินไซด์
พ.ศ. 2556 - ปัจจุบัน : รายการ ตั้งวงเล่า ทุกวันอาทิตย์ 17.00- 18.00 น. ทางทรูวิชั่นส์ ช่องเอเอฟ แชแนล
ทะเลทรายโซนอรัน

ทะเลทรายโซนอรัน ใกล้มาริโคปา รัฐแอริโซนา
ทะเลทรายโซนอรัน หรือ ทะเลทรายแอริโซนา (อังกฤษ: Sonoran Desert, Arizona Desert) เป็นทะเลทรายในอเมริกาเหนือ ครอบคลุมพื้นที่ระหว่างชายแดนของสหรัฐอเมริกาและเม็กซิโก โดยมีพื้นที่ส่วนใหญ่ในสหรัฐอเมริกา ในรัฐแอริโซนาและรัฐแคลิฟอร์เนีย และรัฐทางตะวันตกเฉียงเหนือของเม็กซิโกอย่าง รัฐโซโนรา รัฐบาฮากาลิฟอร์เนีย และรัฐบาฮากาลิฟอร์เนียซูร์ ถือเป็นทะเลทรายที่ใหญ่ที่สุดและร้อนที่สุดในอเมริกาเหนือ มีพื้นที่ 311,000 ตร.กม. (120,000 ตร.ไมล์) ทะเลทรายมีพืชและสัตว์หลากหลายชนิด เช่น กระบองเพชรประเภทซากัวโร
แหล่งข้อมูลอื่น

แผนที่และภาพถ่ายทางอากาศของ ทะเลทรายโซนอรัน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
32°15′36″N 112°55′34″W﻿ / ﻿32.26°N 112.926111°W﻿ / 32.26; -112.926111
ทะเบียนสิ่งสำคัญทางประวัติศาสตร์แห่งชาติ

แขวงโรงสีสเลเตอร์ในโรดไอแลนด์เป็นสถานที่แรกที่รับการลงทะเบียนในทะเบียนสิ่งสำคัญทางประวัติศาสตร์แห่งชาติเมื่อวันที่ 13 พฤศจิกายน ค.ศ. 1966
ทะเบียนสิ่งสำคัญทางประวัติศาสตร์แห่งชาติ (อังกฤษ: National Register of Historic Places หรือ National Register) เป็นรายชื่ออย่างเป็นทางการของรัฐบาลกลางแห่งสหรัฐอเมริกาที่เป็นสิ่งก่อสร้าง สถานที่ โครงสร้าง วัตถุ หรือแขวงที่ได้รับการตัดสินว่าควรค่าแก่การอนุรักษ์ เจ้าของสิ่งที่ได้รับการลงทะเบียนมีสิทธิที่จะได้รับการลดภาษีสำหรับค่าใช้จ่ายในการอนุรักษ์สิ่งก่อสร้างถ้าสำนักงานภาษาส่วนท้องถิ่นอนุมัติ
ตัวอย่างของสิ่งสำคัญทางประวัติศาสตร์ที่ได้รับการลงทะเบียนบางสิ่งได้แก่เขื่อนฮูเวอร์ในเนวาดา-แอริโซนา คฤหาสน์โรบีโดยแฟรงก์ ลอยด์ ไรต์ในอิลลินอย กรีนนิชวิลเลจและพิพิธภัณฑ์ศิลปะเมโทรโพลิทันในนครนิวยอร์ก เกาะอัลคาทราซที่ซานฟรานซิสโกในแคลิฟอร์เนีย และเรือยูเอสเอส ยอร์คทาวน์ (CV-10) เป็นต้น
ดูเพิ่ม

สิ่งสำคัญทางประวัติศาสตร์แห่งชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทะเบียนสิ่งสำคัญทางประวัติศาสตร์แห่งชาติ
ทะเลทรายคาลาฮารี

| --- | --- |
คาลาฮารี

Desert

 ภาพถ่ายจากดาวเทียม 
ประเทศ: บอตสวานา, นามิเบีย, แอฟริกาใต้


Landmarks: Botswana's Gemsbok National Park, Central Kalahari Game Reserve, Chobe National Park, Kalahari Basin, Kalahari Gemsbok National Park, Kgalagadi Transfrontier Park, Makgadikgadi Pans
แม่น้ำ: แม่น้ำออเรนจ์


จุดสูงสุด: Brandberg Mountain 8,550 ft (2,610 m)
 - coordinates: 21°07′S 14°33′E﻿ / ﻿21.117°S 14.550°E﻿ / -21.117; 14.550


ความยาว: 4,000 km (2,485 mi), E/W
พื้นที่: 930,000 ตร.กม. (359,075 ตร.ไมล์)


ไบโอม: ทะเลทราย


    ทะเลทรายคาลาฮารี (สีมารูน) & แอ่งคาลาฮารี (สีส้ม)    ทะเลทรายคาลาฮารี (สีมารูน) & แอ่งคาลาฮารี (สีส้ม)   
ทะเลทรายคาลาฮารี (อังกฤษ: Kalahari Desert) เป็นทะเลทรายในทวีปแอฟริกาใต้ มีเนื้อที่ 900,000 ตร.กม. (350,000 ตร.ไมล์) ครอบคลุมพื้นที่ในประเทศบอตสวานา และบางส่วนของประเทศแอฟริกาใต้และนามิเบีย มีปริมาณน้ำฝนน้อยมาก ในฤดูร้อนมีอุณหภูมิสูงมาก มีปริมาณน้ำฝนราว 3–7.5 นิ้ว (76–190 มม.) ต่อปี
จากการที่มีพอมีฝนตกอยู่บ้าง ทำให้ทะเลทรายคาลาฮารี ได้ชื่อว่าเป็นทะเลทรายที่อุดมสมบูรณ์และเปียกชื้นที่สุดของแอฟริกา มีสัตว์ป่าอาศัยอยู่มาก สภาพภูมิประเทศเป็นทุ่งหญ้าสลับกับต้นไม้ มีลักษณะคล้ายทุ่งสะวันนา ในอดีตทะเลทรายคาลาฮารีเคยมีพื้นที่กว้างขวางไปจรดถึงทะเลทรายสะฮาราทางตอนเหนือ ปัจจุบันอุณหภูมิในช่วงเวลากลางวันที่แดดร้อนจัดอาจสูงได้ถึง 70 องศาเซลเซียสบนพื้นดิน และในเวลากลางคืนก็มีอุณหภูมิถึงขั้นติดลบ
แหล่งข้อมูลอื่น

| ด ค กบริเวณแห้งแล้งหรือทะเลทรายของโลก |
| --- | --- |
ทวีปแอฟริกา:  แอลจีเรีย  บายูดา  ชัลบี  ดานากิล  อีสเทิร์น  เฟอริโอ  ฟาราฟรา  คาลาฮารี  ลิเบีย  นามิบ  นิวเบีย  ไนอีรี  ริกเตอร์สเวลด์  สะฮารา  เตเนเร  ไวต์ 
ทวีปเอเชีย:  อัดดะห์นา  อาหรับ  อารัลการากุม  อารัลกุม  บาดาอินจารัน  เบตปาค-ดาลา  โชลิสถาน  ดัชตีกะวีร์  ดัชตีลูต  ดัชตีมาร์โกห์  ดัชตีนาโอมิด  กูร์บังตึงกึต  โกบี  ฮามี  หุบเขาสินธุ  ทะเลทรายจูเดีย  การากุม  คาราน  กุมตัก  คีซิลคุม  ล็อป  อันนาฟูด  เนเกฟ  ออร์โดส  ไฉต้าม  รุบัลคอลี  รัสเซียนอาร์กติก  เรกีสถาน  ซารืยเอซิค-อะตืยราอู  ซีเรีย  ทากลามากัน  เทงเกอร์  ธาล  ธาร์  ติฮามะห์  อุสต์ยุร์ต  วาฮิบาแซนส์  ลิวา 
ทวีปยุโรป:  อักโกนา  แอลไพน์  บาร์เดนัสเรอาเลส  บเวนดูฟ  กาโบเดกาตา  เดลีบลาโตแซนด์  เฮาเลนตี  โอเลชกีแซนส์  ออลทีเนียนสะฮารา  รึน  ตาเบร์นัส 
ทวีปอเมริกาเหนือ:  แอลวอร์ด  แอมาร์โกซา  บาฮากาลิฟอร์เนีย  แบล็กร็อก  คาร์ครอสส์  แชนเนลด์สแกบแลนส์  ชีวาวา  เอสกาแลนที  กรันเดเซียร์โตเดอัลตาร์  เกรตเบซิน  เกรตซอลต์เลก  Jornada del Muerto  โมฮาวี  โอคานากัน  นอร์ทอเมริกันอาร์กติก  โอไวฮี  เพนเตดเดเซิร์ต  เรด  โซโนรา 
ทวีปอเมริกาใต้:  อาตากามา  ลากวาฮีรา  โลสเมดาโนสเดโกโร  มอนเต  ปาตาโกเนีย  เซชูรา  ตาตาโกอา 
เขตโอเชียเนีย:  กิบสัน  เกรตแซนดี  เกรตวิกตอเรีย  คาอู  ลิตเทิลแซนดี  นัลลาร์บอร์  เพนเตดเดเซิร์ต  Pedirka Desert  Rangipo Desert  ซิมป์สัน  สเชเลตสกี  ทะเลทรายสเติร์ตสโตนี  Tanami Desert  Tirari Desert 
แถบขั้วโลก:  แอนตาร์กติกา  อาร์กติก
ทะเลสาบวอลตา

ทะเลสาบวอลตา
ทะเลสาบวอลตา (อังกฤษ: Lake Volta) ตั้งอยู่ในประเทศกานา เป็นหนึ่งในทะเลสาบที่มนุษย์สร้างขึ้นที่ใหญ่ที่สุดในโลก มีพื้นที่ 8,502 ตารางกิโลเมตร มีความยาวจากเหนือเขื่อนขึ้นไปเป็นระยะทางกว่า 520 กิโลเมตร ทะเลสาบวอลตาเกิดจากการสร้างเขื่อนอะโกซัมโบ กั้นแม่น้ำวอลตา
ทอม ลอว์เรนซ์

| ข้อมูลส่วนตัว |
| --- | --- | --- | --- |
ชื่อเต็ม:  โธมัส มอริส ลอว์เรนซ์
วันเกิด:   (1994-01-13) 13 มกราคม ค.ศ. 1994 (30 ปี)
สถานที่เกิด:  เรกซ์แฮม,เวลส์
ส่วนสูง:  1.75 m (5 ft 9 in)
ตำแหน่ง:  กองหน้า กองกลาง
ข้อมูลสโมสร
สโมสรปัจจุบัน:  ดาร์บี เคาน์ตี
หมายเลข:  10
สโมสรเยาวชน
:  เอฟเวอร์ตัน
2002–2013:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2013–2014 |  แมนเชสเตอร์ยูไนเต็ด |  1 |  (0) |
| 2013–2014 |  → คาร์ไลล์ ยูไนเต็ด (ยืมตัว) |  9 |  (3) |
| 2014 |  → โยวิล ทาวน์ (ยืมตัว) |  19 |  (2) |
| 2014–2017 |  เลสเตอร์ซิตี |  3 |  (0) |
| 2014 |  → ร็อทเธอร์แฮม ยูไนเต็ด (ยืมตัว) |  6 |  (1) |
| 2015–2016 |  → แบล็คเบิร์น โรเวอส์ |  21 |  (2) |
| 2016 |  → คาร์ดิฟฟ์ ซิตี (ยืมตัว) |  14 |  (0) |
| 2016–2017 |  → อิปสวิช ทาวน์ (ยืมตัว) |  34 |  (9) |
| 2017– |  ดาร์บี เคาน์ตี |  143 |  (25) |
ทีมชาติ
| 2010–2013 |  เวลส์ U17 |  4 |  (0) |
| 2012–2013 |  เวลส์ U19 |  5 |  (0) |
| 2013– |  เวลส์ |  22 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โธมัส มอริส ลอว์เรนซ์ (อังกฤษ: Thomas Morris Lawrence) หรือ ทอม ลอว์เรนซ์ เป็นนักฟุตบอลชาวเวลส์​ เล่นได้หลายตำแหน่งทั้งกองหน้า, กองกลางตัวรุกและตำแหน่งปีก ​ปัจจุบันเล่นให้กับดาร์บี เคาน์ตี ในอีเอฟแอลแชมเปียนชิป
ลอว์เรนซ์ เกิดที่เมืองเร็กซ์แฮม ประเทศเวลส์​ เข้าสู่ศูนย์ฝึกเยาวชนของแมนเชสเตอร์ ยูไนเต็ด​ตั้งแต่อายุ 8 ขวบ จนได้รับสัญญาเป็นนักฟุตบอลอาชีพและเลื่อนขึ้นมาเล่นให้กับทีมชุดสำรองและทีมชุดใหญ่ อย่างไรก็ตามตลอดช่วงระยะเวลาที่เขาอยู่กับแมนเชสเตอร์ ยูไนเต็ด เขาไม่อาจสอดแทรกตัวเองขึ้นสู่ทีมชุดใหญ่ได้ก่อนที่จะถูกส่งไปเล่นให้กับคาร์ไลล์ ยูไนเต็ดในระดับลีกวัน​และ​โยวิล ทาวน์ในระดับแชมเปียนชิปด้วยสัญญายืมตัว โดยเขาได้รับโอกาสลงสนามในพรีเมียร์ลีกให้แมนเชสเตอร์ ยูไนเต็ด​ ไปเพียงแค่ 1 นัด จากนั้นในพรีเมียร์ลีก ฤดูกาล 2014–15 ​เขาตัดสินใจย้ายไปเล่นให้กับเลสเตอร์ ซิตี​ เพื่อโอกาสลงสนามที่มากขึ้น แต่ช่วง 3 ปีกับเลสเตอร์ ซิตี เขากลับได้ลงเล่นในพรีเมียร์ลีกไปแค่ 3 นัด และถูกส่งไปเล่นในระดับอีเอฟแอลแชมเปียนชิปกับ ร็อตเธอร์แฮม ยูไนเต็ด, แบล็คเบิร์น โรเวอส์, คาร์ดิฟฟ์ ซิตี และอิปสวิช ทาวน์ ด้วยสัญญายืมตัว
ในช่วงที่เขาเล่นให้กับอิปสวิช ทาวน์ เขาได้ลงสนามอย่างสม่ำเสมอและทำผลงานได้เป็นที่น่าประทับใจ โดยเป็นผู้ยิงประตูสูงสุดของสโมสรในฤดูกาล 2016–2017 และได้รับการโหวตให้เป็นผู้เล่นยอดเยี่ยมประจำปีของสโมสรจากการโหวตของผู้เล่นอิปสวิช ทาวน์ จากผลงานของเขาทำให้ในฤดูกาล 2017–2018 สโมสรดาร์บี เคาน์ตี ซื้อตัวเขาไปร่วมทีมด้วยสัญญาระยะยาว
ประวัติ

ลอว์เรนซ์เกิดเมื่อวันที่ 13 มกราคม ค.ศ. 1994 
ที่ เรกซ์แฮม ประเทศเวลส์
แมนเชสเตอร์ยูไนเต็ดเยาวชน

ลอว์เรนซ์ย้ายมาร่วมทีมเยาวชนของแมนเชสเตอร์ยูไนเต็ดเมื่อปี ค.ศ. 2002 ขณะอายุได้ 8 ปีโดยย้ายมาจากเอฟเวอร์ตัน
แมนเชสเตอร์ยูไนเต็ด

ในปี ค.ศ. 2013 ขณะอายุได้ 19 ปีลอว์เรนซ์ก็ได้
เซ็นสัญญาเป็นนักเตะอาชีพกับทีมปีศาจแดงแต่ไม่มี
โอกาสได้ลงเล่นเลยสักนัดจึงได้แต่เล่นในทีมสำรอง
เท่านั้น
คาร์ไลส์ยูไนเต็ด

หลังจากเซ็นสัญญาเป็นนักเตะอาชีพได้ไม่นานเขาก็
ถูกปล่อยให้กับคาร์ไลส์ยูไนเต็ด ยืมตัวไปใช้งาน โดยลงเล่นให้กับทีมคาร์ไลส์ยูไนเต็ดทั้งสิ้น 9 นัดยิงไปทั้งหมด 3 ประตู
เยโอวิลทาวน์

หลังจากถูกยืมตัวไปเขาก็ถูกปล่อยให้เยโอวิลทาวน์ ยืมตัวไปใช้งานโดยลงเล่นทั้งสิ้น 19 นัดยิงไป 2 ประตูแต่ก็ไม่สามารถช่วยเยโอวิลให้
รอดพ้นการตกชั้นจาก เดอะแชมเปี้ยนชิพ สู่ ลีกวัน ซึ่งในวันที่ 30 เมษายน ค.ศ. 2014 เขาก็แมนเชสเตอร์ยูไนเต็ดเรียกตัวกลับไป
กลับสู่แมนเชสเตอร์ยูไนเต็ด

หลังจากถูกเรียกตัวกลับมาเขาก็ได้มีโอกาสลงประ
เดิมสนามในนัดที่ทีมมีโอกาสเจอกับทีม ฮัลล์ซิตี เมื่อวันที่ 6 พฤษภาคม ค.ศ. 2014 โดยลงเล่น
ทั้งสิ้น 70 นาทีก่อนจะถูกเปลี่ยนตัวออกโดยมี ไรอัน กิ๊กส์ ในฐานะผู้เล่น-ผู้จัดการทีมรักษาการลงเล่น
แทน
เลสเตอร์ซิตี

ในช่วงต้นฤดูกาล 2014–15 ได้ย้ายไปร่วมทีมเลสเตอร์ซิตี ด้วยค่าตัว 1 ล้านปอนด์
ทะเลปั๋วไห่

38°42′N 119°54′E﻿ / ﻿38.7°N 119.9°E﻿ / 38.7; 119.9
ทะเลปั๋วไห่ (อังกฤษ: Bohai Sea; จีน: 渤海, "ทะเลปั๋ว") หรือ อ่าวปั๋วไห่ (Bohai Gulf) เป็นอ่าวที่อยู่ทางตะวันออกเฉียงเหนือของจีน และข้างในสุดของทะเลเหลือง มีเนื้อที่ประมาณ 77,000 ตารางกิโลเมตร (30,000 ตารางไมล์) นับเป็นจุดที่มีการสัญจรทางทะเลคับคั่งที่สุดแห่งหนึ่งในโลก
ช่วงต้นศตวรรษที่ 20 ทะเลปั๋วไห่มักเรียกว่า อ่าวจื๋อลี่ (Gulf of Chihli) หรืออ่าวเป่ย์จื๋อลี่ (Gulf of Pechihli) ประกอบด้วยอ่าว 3 แห่ง คือ อ่าวไหลโจว (Laizhou Bay) ทางใต้ อ่าวเหลียวตง (Liaodong Bay) ทางเหนือ และอ่าวปั๋วไห่ (Bohai Bay) ทางตะวันตก ส่วนทางตะวันออกตรงปลายคาบสมุทรเหลียวตงกับคาบสมุทรชานตงคือช่องแคบปั๋วไห่ (Bohai Strait) มีเกาะที่สำคัญได้แก่ ฉางชาน (Changshan) ฉางซิ่ง (Changxing) และซีจง (Xizhong) แม่น้ำที่ไหลลงทะเลแห่งนี้ได้แก่ แม่น้ำหวง แม่น้ำไห่ แม่น้ำเหลียว และแม่น้ำหลวน มีเขตติดต่อกับมณฑลซานตง มณฑลเหอเป่ย์ เทียนจิน และมณฑลเหลียวหนิง
ทะเลปั๋วไห่เป็นแหล่งน้ำมันและแก๊สธรรมชาติจำนวนมาก มีบ่อหลักคือเชิ่งลี่ (Shengli) ซึ่งเป็นบ่อน้ำมันที่ใหญ่เป็นอันดับที่ 2 ของจีน นำมาใช้ประโยชน์ตั้งแต่ทศวรรษ 1960 ปัจจุบันมีการผลิตกว่า 500,000 บาร์เรลต่อวัน แต่จำนวนลดน้อยลงแล้ว ในเดือนมิถุนายน ค.ศ. 2011 เกิดเหตุน้ำมันรั่วในทะเล ส่งผลเสียต่อสิ่งแวดล้อมและมีการฟ้องร้องในเวลาต่อมา
ในเดือนกุมภาพันธ์ ค.ศ. 2011 รัฐบาลจีนมีโครงการสร้างอุโมงค์ใต้น้ำเชื่อมระหว่างเมืองต้าเหลียนบนคาบสมุทรเหลียวตงกับเมืองยันไถบนคาบสมุทรชานตง ความยาว 106 กิโลเมตร (66 ไมล์) โครงการนี้วางแผนมาตั้งแต่ ค.ศ. 1994 ในเดือนกรกฎาคม ค.ศ. 2013 มีการปรับปรุงแผนและเพิ่มความยาวอุโมงค์เป็น 123 กิโลเมตร (76 ไมล์)
แหล่งข้อมูลอื่น

Unep Reports – Regional Definition: Bohai Sea
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  เยอรมนี  อิสราเอล  สหรัฐ